খুলনার বিপক্ষে ব্যাটিংয়ে চট্টগ্রাম Dhakatimes24
| আপডেট : ১২ ডিসেম্বর ২০১৯, ২০:২১ | প্রকাশিত : ১২ ডিসেম্বর ২০১৯, ১৮:০৬
বঙ্গবন্ধু বিপিএলে আজ দিনের দ্বিতীয় ম্যাচে চট্টগ্রাম চ্যালেঞ্জার্সের বিপক্ষে টস জিতে ফিল্ডিং করার সিদ্ধান্ত নিয়েছে ‍খুলনা টাইগার্স। যার ফলে প্রথমে ব্যাট করতে নেমেছে চট্টগ্রাম। এই প্রতিবেদন লেখা পর্যন্ত চট্টগ্রামের সংগ্রহ ২ ওভারে বিনা উইকেটে ৫ রান। মিরপুর শের-ই-বাংলা জাতীয় ক্রিকেট স্টেডিয়ামে ম্যাচটি শুরু হয়েছে সন্ধ্যা ছয়টায়।
খুলনার এটি প্রথম ম্যাচ হলেও চট্টগ্রামের দ্বিতীয় ম্যাচ। গতকাল টুর্নামেন্টের উদ্বোধনী ম্যাচে সিলেট থান্ডারকে ৫ উইকেটে হারিয়েছিল চট্টগ্রাম।
চট্টগ্রাম চ্যালেঞ্জার্স একাদশ: লেন্ডল সিমন্স, এনামুল হক জুনিয়র, নাসির হোসেন, ইমরুল কায়েস, চাঁদউইক ওয়ালটন, নুরুল হাসান সোহান (উইকেটরক্ষক), রায়াদ এমরিত (অধিনায়ক), নাসুম আহমেদ, মক্তার আলী, কেজরিক উইলিয়ামস, রুবেল হোসেন।
খুলনা টাইগার্স একাদশ: মুশফিকুর রহিম (অধিনায়ক, উইকেটরক্ষক), রিলি রুশো, নাজমুল হোসেন শান্ত, শামসুর রহমান, রহমানুল্লাহ গুরবাজ, আমিনুল ইসলাম, রব্বি ফ্রাইলিঙ্ক, মেহেদী হাসান, শফিউল ইসলাম, মোহাম্মদ আমির, শহীদুল ইসলাম।